**V. SZERZŐDÉSTERVEZET**

**ADÁSVÉTELI SZERZŐDÉS**

**(tervezet)**

**amely létrejött egyrészről**

Budapest Főváros X. kerület Kőbányai Önkormányzat

székhelye: 1102 Budapest, Szent László tér 29.,

PIR-száma: 735737, bankszámlaszáma: OTP Bank Nyrt. 11784009-15510000-00000000, adószáma: 15735739-2-42,

képviseli: Kovács Róbert polgármester megbízásából dr. Pap Sándor alpolgármester,

mint Vevő (a továbbiakban: Vevő),

**másrészről a**

…………………………………………………….

székhelye:……………………………………….

cégjegyzékszáma: …………………

adószáma: ………………

fizetési számlaszáma: ……………………………………

képviseli: ………………………………

mint Eladó, (a továbbiakban: Eladó)

(a továbbiakban együttesen: Felek) között alulírott helyen és időben az alábbi feltételekkel:

**Előzmények**

Felek rögzítik, hogy a Vevő 2017. május 3-án a közbeszerzésekről szóló 2015. évi CXLIII. törvény (a továbbiakban: Kbt.) 113. §-a szerinti nyílt közbeszerzési eljárást kezdeményezett „***Kőbányai baba vagyok” csomag beszerzése*** tárgyában, amelynek nyerteseként az Eladókerült kihirdetésre.

**I. A szerződés tárgya**

1. Eladó feladata 600 db „Kőbányai baba vagyok” logóval ellátott, kifogástalan minőségű, uniszex, lányos-fiús családok számára egyaránt használható csomag szállítása és logózása a jelen szerződés 1. mellékletében foglaltak szerint.

**II. A teljesítés körülményei**

A Vevő köteles raktárat biztosítani az Eladó által leszállított áru elhelyezésére.

1. A Vevő vállalja, hogy az általa megrendelt – szerződésszerűen leszállított – árut a szállítólevél alapján az Eladó képviselőjétől átveszi és a teljesítést a Kbt. 135. § (1) bekezdésében foglaltaknak megfelelően igazolja. Vevőnek a raktározás helyszínén tartózkodó kapcsolattartója az áru átvételekor ellenőrzi a mennyiséget és a csomagolás sértetlenségét, és az esetleges kifogását a szállítólevélen rögzíti. A Vevő a minőségi kifogását egyebekben a Polgári Törvénykönyvről szóló 2013. évi V. törvény (a továbbiakban Ptk.) 6:162. §-ában meghatározottak szerint jogosult az Eladóval közölni.
2. A jelen szerződés I.1. pontja szerinti termékek szállítási határideje a szerződéskötéstől számított … naptári nap az Eladó közbeszerzési eljárás során tett ajánlatában foglaltak szerint.

Az Eladó az árut a Vevővel előzetesen telefonon egyeztetett, majd e-mail-ben megerősített időpontban köteles kiszállítani a jelen szerződés II.4. pontjában meghatározott helyszínre.

1. A megrendelés akkor tekintendő az Eladó részéről teljesítettnek, ha a 600 db, a jelen szerződés 1. mellékletében meghatározott minőségi követelményeknek megfelelő csomag logózva, határidőre leszállításra kerül a Vevő által kijelölt 1106 Budapest, Kerepesi út 67. szám alatti raktárba.
2. A jelen szerződés a Vevő részéről a teljesítésigazolás alapján kiállított számla ellenértékének megfizetésével teljesül. A teljesítés igazolására Ehrenberger Krisztina főosztályvezető jogosult.
3. A Vevő jogosult az átvételt megtagadni, ha a termékek csomagolása sérült, koszos, deformált.

**III. A szerződés megszűnésének és megszüntetésének esetei**

1. A jelen szerződés annak mindkét fél általi aláírása napján lép hatályba és a mindkét fél általi szerződésszerű teljesítéssel szűnik meg. A jelen szerződés megszűnik továbbá bármely fél jogutód nélküli megszűnésével.
2. A jelen szerződés kizárólag azonnali hatályú írásbeli felmondással vagy –a teljesítés megkezdésének hiányában –a Vevő általi írásbeli elállással szüntethető meg. Azonnali hatályú írásbeli felmondásnak van helye, ha bármely fél a jelen szerződésben foglalt lényeges kötelezettségét súlyosan megszegi.
3. A Vevőjogosult – az Eladó részéről történt súlyos szerződésszegésre hivatkozva – azonnali hatállyal írásban felmondani a jelen szerződést:
* amennyiben az Eladóval szemben alkalmazott késedelmi kötbér mértéke eléri a jelen szerződésben meghatározott legmagasabb értéket,
* amennyiben az Eladó magatartásával a Vevőnek vagyoni, illetve nem vagyoni kárt okoz,
* amennyiben az Eladóval szemben csőd-, felszámolási vagy törlési eljárás van folyamatban.

Vevő jogosult és egyben köteles továbbá a jelen szerződést azonnali hatállyal írásban felmondani a Kbt. 143. § (3) bekezdésére tekintettel, ha

1. az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel,
2. b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Azonnali hatályú felmondás esetén az Eladó a szerződés megszűnése előtt már teljesített szállítás pénzbeli ellenértékére jogosult.

1. **IV. Alvállalkozásba adás feltételei, jogutódlás**
2. Felek megállapodnak abban, hogy a Kbt. keretei között a teljesítés során mindegyikük jogosult igénybe venni harmadik fél közreműködését, akinek magatartásáért felel.
3. Eladó a szerződés teljesítéséhez az alábbi alvállalkozókat veszi igénybe:

Alvállalkozó megnevezése és székhelye:-----------------------------------------------------

Eladó kijelenti, hogy a fent nevezett alvállalkozók nem állnak a Kbt. 62. §-ában meghatározott kizáró ok hatálya alatt.

1. Eladó kijelenti, hogy a szerződés teljesítésének időtartama alatt minden további teljesítésbe bevonni kívánt alvállalkozót előzetesen írásban bejelent a Vevőnek, és a bejelentéssel egyidejűleg nyilatkozik arról, hogy az általa a teljesítésbe bevonni kívánt alvállalkozó nem áll kizáró ok hatálya alatt.
2. Az Eladó a jogosan igénybe vett alvállalkozókért úgy felel, mintha a munkát maga végezte volna el, míg alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.
3. A szerződés teljesítésében az Eladó jogutódja is részt vehet, amennyiben mint jogi személy átalakul vagy jogutódlással megszűnik, és a jogutód nem áll kizáró ok hatálya alatt. Az Eladó személyében bekövetkező jogutódlásra a Kbt. 139. §-a az irányadó.

**V. A szerződéses ellenérték és fizetésének rendje**

1. A jelen szerződésben meghatározott áruk ellenértékeként, az Eladót összesen az ajánlatában megajánlott…..HUF+áfa vételár illeti meg. A vételár fix, a szerződés időtartama alatt nem változhat. A vételár tartalmazza a termékek ellenértékén felül a csomagolás, logózás és a jelen szerződés II.4 pontja szerinti helyszínre történő szállítás költségét is.
2. Az Eladó 1db számla benyújtására jogosult az igazolt teljesítést követően.
3. A Vevő az Eladó által szabályszerűen kiállított számla ellenértékét átutalással fizeti meg az Eladó ………………………………………….. Banknál vezetett, ………………………………………………… számú bankszámlájára, a Ptk. 6:130. § (1) bekezdésében foglalt törvényi előírásnak megfelelően a számla kézhezvételét követő 30 napon belül.
4. Az Eladó által esetlegesen hibásan vagy szabálytalanul kiállított számla okozta késedelmes kiegyenlítésből eredő kárért a Vevő nem felel, ez esetben késedelmi kamat fizetési kötelezettség sem terheli. A számla benyújtásának hivatalos időpontja a korrigált számla átvételének időpontja, amely időponttól a Vevő fizetési kötelezettsége fennáll.
5. Szerződésszerű teljesítés esetén Vevő köteles a vételár határidőre történő megfizetésére.
6. A Vevő tudomásul veszi, hogy olyan okból bekövetkező fizetési késedelme esetén, amelyért felelős, vele szemben az Eladó a Ptk. 6:155. §-a szerinti késedelmi kamatot érvényesíthet. Vevő kijelenti, hogy a Ptk. 8:1. § (1) bekezdés 7. pontja alapján szerződő hatóságnak minősül.
7. Eladó kötelezettséget vállal a Kbt. 136.§ (1) bekezdése értelmében, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak, illetve Eladó kijelenti, hogy a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.

**VI. A szerződést megerősítő biztosíték**

1. A Felek a Kbt. 126. § (1) bekezdése és a Ptk. 6:186. § (1) bekezdése rendelkezéseinek figyelembevételével az Eladó nem, vagy nem szerződésszerű teljesítése esetére az alábbi kötbérfizetési kötelezettségben állapodnak meg:

Amennyiben az Eladó – olyan okból, amelyért felelős – a szerződésben rögzített feltételek szerinti teljesítési határidőkhöz képest késedelembe esik, úgy késedelmi kötbért köteles fizetni. Késedelemnek minősül és ennek megfelelő jogkövetkezményeket kell alkalmazni azokra az esetekre is, ha az Eladó által leszállított áru minőségileg vagy mennyiségileg nem felel meg a jelen szerződés 1. mellékletében rögzített követelményeknek, és az Eladó szavatossági kötelezettségének a szállítási határidőn belül nem tesz eleget. A késedelmi kötbér mértéke az áfa nélkül számított vételár 1%-a minden naptári napra, de legfeljebb a vételár 10%-a.

Az Eladó nem kötelezhető késedelmi kötbér megfizetésére, amennyiben késedelmének oka vis maior. Vis maior alatt értendő minden olyan esemény, illetve történés, amelynek oka a felek rendelkezési jogán és ellenőrzési körén kívül esik, előre nem látható, elkerülhetetlen, és amely megakadályozza az érdekelt felet a szerződéses kötelezettségek teljesítésében. Így a jelen pont értelmezése szempontjából a „vis maior” olyan esetekre vonatkozik, amely a Felek akaratán kívül következik be, nem a felek hibájából vagy hanyagságából, amelyekben a kötelezett késedelmére a Ptk-ban meghatározott kimentési lehetőség érvényesíthető.

A Felek nem tekintik vis maiornak bármely fél átalakulását, felszámolását, illetve fizetésképtelenségét, illetőleg az Eladó beszállítókkal való megállapodásának hiányát.

Amennyiben a jelen szerződés olyan okból nem teljesül, amelyért az Eladó felelős (ide értve azt az esetet is, ha a Vevő a szerződés azonnali hatályú felmondására vagy elállás gyakorlására kényszerül), az Eladó meghiúsulási kötbér fizetésére köteles. A meghiúsulási kötbér mértéke az áfa nélkül számított vételár 20%-a.

1. A Vevő a Ptk. 6:142. § szabályai szerint kötbért meghaladó kárát is érvényesítheti az Eladóval szemben.

**VII. A Vevő kötelezettségei**

1. A Vevő szerződésszerű teljesítés esetén köteles az áru átvételére és a vételár megfizetésére.
2. A Vevő köteles a jelen szerződés I.1. pontjában meghatározott mennyiségű árut megrendelni.

**VIII. Az Eladó kötelezettségei**

1. Az Eladó teljes anyagi felelősséggel tartozik a Vevő tárgyi eszközeiben általa, vagy az általa az áruszállítás teljesítése érdekében bevont harmadik személy által okozott károkért, amennyiben a kár saját tevékenységi körében keletkezett. Eladó az okozott károkért anyagi felelősséggel tartozik, és e körben köteles az esetlegesen a Vevőt terhelő hatósági kötelezettségek (büntetések, bírságok stb.) alól a Vevőt teljes körűen mentesíteni.
2. A termékek csomagolásának sértetlennek kell lennie, alakjuk nem lehet deformált, illetve nem lehetnek szennyezettek.
3. Amennyiben a szerződés teljesítése során bármikor olyan körülmény áll elő, amely akadályozza az Eladó határidőben történő teljesítését, úgy az Eladónak haladéktalanul értesítenie kell e-mail-ben a Vevőt a késedelem tényéről, annak várható elhúzódásáról és okairól. Vis maior bekövetkezése esetén az erre hivatkozó fél köteles a szerződéses partnert haladéktalanul és rövid úton igazolható módon értesíteni.

Felek kijelentik, hogy az ellenőrzési körükön kívül eső szerződésszegéssel okozott károk tekintetében Ptk. 6:142. § rendelkezései az irányadóak.

**IX. Együttműködés**

1. A Felek kötelezettséget vállalnak arra, hogy a szerződés teljesítése érdekében együttműködnek, haladéktalanul tájékoztatják egymást a szerződés teljesítését befolyásoló körülményekről.

A Felek megállapodnak abban, hogy minden, jelen szerződéssel kapcsolatos nyilatkozat kizárólag írásban érvényes. Amennyiben a körülmények a haladéktalan értesítést nem teszik lehetővé írott formában, úgy azt 24 (huszonnégy) órán belül írott formában meg kell erősíteni, ellenkező esetben a nyilatkozat joghatás kiváltására nem alkalmas.

2. A Felek közötti hivatalos kommunikáció formái: levélben, telefonon, e-mailben.

Kapcsolattartók a Vevő részéről:

|  |  |
| --- | --- |
| **Kapcsolattartó személy neve:** | Ehrenberger Krisztina főosztályvezetőBudapest Főváros X. kerület Kőbányai Polgármesteri HivatalHumánszolgáltatási Főosztály |
| Telefon: | +36 1 4338 331+36 30 269 7817 |
| **E-mail:** | EhrenbergerKrisztina@kobanya.hu |

|  |  |
| --- | --- |
| távollétében:**Kapcsolattartó személy neve:** | Kárpáti Beatrix osztályvezetőKőbányai Polgármesteri HivatalHumánszolgáltatási FőosztálySzociális és Egészségügyi Osztály |
| **Telefon**: | +36 1 4338 345+36 30 961 4966 |
| **E-mail:** | KarpatiBeatrix@kobanya.hu |

|  |
| --- |
| **Kapcsolattartásra és a megrendelés felvételére jogosult az Eladó részéről:** |
| (név) |
| Telefon: +36 |
| E-mail: |

A kapcsolattartásra kijelölt személyek jogosultsága jelen szerződéssel kapcsolatban a szerződés teljesítésével összefüggő utasítások kiadására, a rendelés leadására, illetőleg a teljesítés ellenőrzésére terjed ki. A kapcsolattartók a szerződés módosítására nem jogosultak. Felek kötelezettséget vállalnak, hogy a kapcsolattartóik személyében, illetőleg adataiban bekövetkező változásokat haladéktalanul, de legkésőbb 3 naptári napon belül e-mailben közlik egymással.

**X. Vegyes rendelkezések**

1. Felek kötelesek tartózkodni minden, a másik fél jó hírnevének csorbítására alkalmas nyilatkozattól és magatartástól. Felek e rendelkezés megsértése esetén teljes körű kártérítésre kötelesek. Felek megállapodnak abban, hogy e rendelkezés a jelen szerződés megszűnése esetén is hatályban marad.
2. Felek megállapodnak abban, hogy a jelen szerződés teljesítése során egymás részére rendelkezésére bocsátott, vagy a működésükkel kapcsolatban tudomásukra jutott mindennemű adatot, információt, eljárást kötelesek üzleti titokként kezelni, kötelesek azt a jelen szerződés időtartama alatt megőrizni, illetve tilos azt harmadik személy tudomására hozni, vagy harmadik személy részére hozzáférést biztosítani. A titoktartási kötelezettség alól kivételt képez a jogszabály által nyilvános vagy közérdekű adatnak minősített adat, információ, dokumentum.
3. Felek megállapodnak abban, hogy amennyiben jelen szerződés valamely rendelkezése jogszabály rendelkezése alapján hatálytalan, az a szerződés többi rendelkezésének hatályát nem érinti. Felek kötelesek a hatálytalanná vált vagy végrehajthatatlan rendelkezést egy jogilag megengedett és hatályos rendelkezéssel pótolni, amely alkalmas a hatálytalanná vált vagy végrehajthatatlan rendelkezéssel megvalósítani kívánt gazdasági cél elérésére. Ez megfelelően vonatkozik a szerződéssel nem érintett kérdések kimunkálására is.
4. Felek megállapodnak abban, hogy amennyiben a szerződés bármely pontja eltérést nem engedő jogszabályi rendelkezésbe ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni akkor is, ha valamely eltérést nem engedő jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).
5. Felek megállapodnak abban, hogy a jelen szerződés teljesítése, megszűnése kapcsán felmerülő vitás kérdéseket elsősorban békés úton, egymás közötti tárgyalás útján rendezik.
6. Jelen szerződésre egyebekben a Ptk., a Kbt. rendelkezései az irányadóak.
7. A jelen szerződés módosítására a Kbt. 141. §-ának rendelkezései az irányadóak.
8. Jelen szerződés elválaszthatatlan részét képezi az 1. melléklet, valamint – külön fizikai csatolás nélkül is – a közbeszerzési eljárás teljes iratanyaga.

Jelen szerződést a Felek, mint akaratukkal mindenben megegyezőt a mai napon jóváhagyólag aláírták.

Budapest, 2017. ………………….

Kelt:

|  |  |
| --- | --- |
| …………………………… | ……………………………… |
| VevőPénzügyi ellenjegyzés:Szakmai és jogi ellenjegyzés: | Eladó |

*1. melléklet a szerződéshez*

A szállítandó csomagok részletes leírása

**„Kőbányai baba vagyok” csomag beszerzése**

**tárgyú közbeszerzési eljáráshoz**

A Budapest Főváros X. kerület Kőbányai Önkormányzat 600 db, – az étkészlet kivételével – termékenként logóval ellátott „Kőbányai baba vagyok” csomagot kíván beszerezni. Az étkészlet esetében a csomagolást (papírdobozt) kérjük logózni.

A csomag valamennyi terméke kifogástalan, a műszaki leírásban foglaltak szerinti minőségű, uniszex, lányos-fiús családok számára egyaránt használható áru.

A logót a termékek jobb alsó sarkában kérjük elhelyezni, kivétel a plüss figura, ahol a póló közepére kérjük az emblémázást.

Az egyes csomagok tartalma:

**Pelenkázó táska:**

Az ajánlatkérő kéri a csomag valamennyi termékét elhelyezni a táskában, az étkészlet csomagolható külön.

* ajánlatkérői elvárások:
* a pelenkázó táska vállon hordható legyen,
* pelenkázó lappal ellátott kivitelű,
* legalább kézzel mosható,
* anyaga: kívülről vízhatlan poliészter
* uniszex színű,
* Logo mérete: maximum 10x10 cm

logózási technológia:transzfer szitanyomással kérjük emblémázni (a fehér felületen ajánlatkérő elfogadja a sublimációs technológiát is)

**Kapucnis babakifogó törölköző:**

* méret: legalább 80x80 cm
* anyaga: 100% pamut
* kapucnis
* semleges, uniszex színű
* Logo mérete: maximum 10x10 cm
* logózási technológia: hímzés
* **Babapléd (kocsitakaró):**
* méret: legalább 75x90 cm
* anyaga: legalább a külső rész 100 % pamut
* mosógépben tisztítható
* Logo: maximum10x10 cm
* színe: uniszex
* logózási technológia: transzfer szitanyomással

**Babaétkészlet:**

* minimális tartalma: 2 kanál, 1 db itatópohár, 1 db lapostányér, 1 db mélytányér
* anyaga: műanyag
* Logo elhelyezése: a papírdobozon maximum 5x5 cm
* logózási technológia: transzfer szitanyomással

**Bébiételt és cumisüveget melegentartó hőtartó tároló:**

* kézzel mosható anyagból készült,
* uniszex színű,
* felszereltsége: hordozófül
* Logo mérete: maximum 5x5 cm
* logózási technológia: transzfer szitanyomással kéri ajánlatkérő emblémázni

**Babaelőke:**

* anyaga: legalább elől 100 % textil
* uniszex színű,
* Logo mérete: maximum 5x5 cm
* logózási technológia: transzfer szitanyomással emblémázandó

**Plüss figura, logózott pólóban:**

* ajánlatkérő elsődlegesen oroszlán figurát kér szállítani, amennyiben az ajánlattevő nem forgalmaz ilyen terméket, akkor az alábbi feltételeknek megfelelő egyéb (maci, kutya, cica, elefánt vagy egér) plüss állatfigura is megajánlható:
* legalább 30 cm magasságú
* Logo: a plüss figura pólójának közepén méretarányos nagyságban,
* logózási technológia**:** transzfer szitanyomással emblémázandó

**Logo:**

Az ajánlatkérő a műszaki leíráshoz mellékeli a használandó logót.

Sztenderd nyomdai felhasználás esetén hagyományos 4 szín color nyomtatással kell kivitelezni a logót, direkt színes megjelenítés esetén pedig a következő paraméterei vannak:

5 direkt színes verzió

 - Piros: Pantone 1665

 - Világos piros: Pantone 7577

 - Zöld: Pantone 321

 - Világos zöld: Pantone 7709

 - Halványszürke: Pantone 642

A csomagokat kartondobozban kérjük szállítani oly módon, hogy a termékek – az étkészlet kivételével - a pelenkázó táskában vannak elhelyezve.

Teljesítés helye: 1106 Budapest, Kerepesi út 67.